हम 2017-18 में उनके कैंप ऑफिस में नाश्ते पर खर्च की गयी राशि का साधारण सा गणित करते हैं, केजरीवाल प्रतिदिन अपने नाश्ते पर 7,250 रूपए खर्च करते हैं। मान लेते हैं कि उन्होंने हर रोज 8 घंटे काम किया तो इसका मतलब ये है कि हर घंटे में वो 906 रूपए का नाश्ता मंगवाते हैं। ऐसे में इसका मतलब तो यही हुआ कि अगर मान लें कि हर घंटे केजरीवाल से जो लोग मिलने आये तब उन्होंने 90 समोसे मंगवाए और लगभग 114 बार चाय भी पी। हम इस संख्या तक तब पहुंचे हैं जब हमने माना कि 365 दिनों में केजरीवाल ने हर दिन 8 घंटे अपने कार्यालय पर काम किया है। अब इसे हमारी बेवकूफी ही कह लीजिये! हमने वो समय भी इसमें जोड़ दिया है जब केजरीवाल ने माफ़ी मांगी थी अब ऐसा थोड़ी है कि उन्होंने तब नाश्ता नहीं किया होगा।